Je Guachiers, sires de Commercey, fais savoir à touz ces qui verront et orront ces presentes lettres que je ay covent à Jeham, conte de Bourgoigne et signour de Salins, que se Othes, dux de Mierant et cuens palazins de Bourgoigne, ne me appaise à luy de Monrevel et deu Nant et se de moi defailloit, mes hoirs i entreroit, et dois le terme en avant je suis tenuz d’entrer en son homaige à sa requeste. Et [pour] que ce soit ferme chose, je ay seellé ces lettres de mon seel par la velonté et par le creant mons. Symon et mons. Guillame, mes filz, et je ay fait matre ma cousine Clemence, dame de Fonvenz, son seel auvec le mien. Ce fut fait à Seelieres, en l’an que li miliaires corroit par mil IIc XLI an, le jour des octaives de feste saint Mathey l’apostre.